Κυριολεξία και Μεταφορά

Όταν οι λέξεις μιας πρότασης χρησιμοποιούνται με την πραγματική τους σημασία, τότε έχουμε **Κυριολεξία**.

Παράδειγμα Κυριολεξίας:

***Μέθυσε*** *από το πολύ κρασί. Α*γ*όρασε ένα* ***χρυσό*** *δαχτυλίδι*

Στα παραπάνω παραδείγματα έχουμε κυριολεξία, δηλαδή έχουμε κάτι πραγματικό, γιατί πράγματι μπορεί κάποιος να μεθύσει από κρασί ή να αγοράσει ένα χρυσό δαχτυλίδι.

Όταν όμως οι λέξεις δε χρησιμοποιούνται με την πραγματική τους σημασία, αλλά αποδίδουν μια ιδιότητα διαφορετική, που δεν υπάρχει στην πραγματικότητα, τότε έχουμε **Μεταφορά**.

Παράδειγμα Μεταφοράς:

***Μέθυσε*** *από ευτυχία. Ο Τάκης έχει* ***χρυσή*** *καρδιά.*

Στα παραπάνω παραδείγματα έχουμε μεταφορά, διότι η ευτυχία δεν είναι κρασί για να μεθύσει κάποιος ούτε μπορεί κάποιος να έχει χρυσή καρδιά. Απλώς χρησιμοποιούμε τη λέξη αυτή για να δείξουμε τη μεγάλη ευτυχία ή πόσο καλός είναι κάποιος.

**Με τη μεταφορά μπορούμε να αποδώσουμε πιο έντονα κάποια συναισθήματα κι έτσι να κάνουμε το λόγο μας πιο ζωντανό**.

|  |  |
| --- | --- |
| Παραδείγματα **Κυριολεξίας** και **Κυριολεξία**  | **Μεταφοράς****Μεταφορά**  |
| Ο αετός **πετάει** με τα φτερά του ανοιγμένα και ακίνητα.  | Σήμερα η ομάδα **πετάει.**  |
| Η Ελένη **έριξε** κάτω τα πράγματα που κρατούσε.  | **Ρίξε** μια ματιά σε αυτό το βιβλίο.  |
| Ράβει το **κουμπί** στο παντελόνι της.  | Βρήκε το **κουμπί** του και τον κάνει ότι θέλει.  |
| **Γελάσαμε** με το ανέκδοτο που μας είπε ο κύριός μας.  | Απ’ τη χαρά του **γελάνε** και τα μουστάκια του. |